টেমপ্লেট:Hawaii history

১৯০০ সালের ৩০শে এপ্রিল থেকে ১৯৫৯ সালের ২১শে আগস্ট পর্যন্ত হাওয়াই অঞ্চল (হাওয়াইয়ান : *Panalāʻau o Hawaiʻi* (Hawaiian)) মার্কিন যুক্তরাষ্ট্রের একটি সংগঠিত অন্তর্ভূক্ত অঞ্চল হিসেবে বিদ্যমান ছিল। তারপর পালমাইরা দ্বীপ ব্যতীত হাওয়াই অঞ্চলের  বেশিরভাগ অংশ মার্কিন যুক্তরাষ্ট্রের ৫০তম রাজ্য , হাওয়াই রাজ্য হিসাবে অন্তর্ভুক্ত হয়। হাওয়াই অন্তর্ভূক্তি আইন অনুযায়ী ঠিক হয় যে পালমিরা দ্বীপ, মিডওয়ে দ্বীপপুঞ্জ , কিংম্যান রিফ, এবং জনস্টন (বা কালামা) দ্বীপ ও স্যান্ড দ্বীপ সহ জনস্টন অ্যাটল, হাওয়াই রাজ্যের অন্তর্ভুক্ত হবে না।

1898 সালের 4ঠা জুলাই, মার্কিন যুক্তরাষ্ট্রের সংসদ নিউল্যান্ডস প্রস্তাব পাস করে হাওয়াই প্রজাতন্ত্রের মার্কিন অন্তর্ভুক্তিকরণ অনুমোদন করার পাঁচ সপ্তাহ পরে, 12ই আগস্ট হাওয়াই একটি মার্কিন অঞ্চল হিসেবে পরিগণিত হয় । 1900 সালের এপ্রিলে সংসদ হাওয়াইয়ের জৈব আইন অনুমোদন করে যা অঞ্চলটিকে বিন্যস্ত করেছিল। 1993 সালে গৃহীত মার্কিন যুক্তরাষ্ট্রের নাগরিক আইন 103-150 (যা চলতিভাবে ত্রুটিস্বীকার প্রস্তাব নামে পরিচিত) স্বীকার করে যে "মার্কিন যুক্তরাষ্ট্রের কার্যকারী প্রতিনিধি এবং নাগরিকদের সক্রিয় অংশগ্রহণে হাওয়াই রাজতন্ত্রের রাজত্বের উৎখাত সংঘটিত হয়" এবং আরো জানায় যে "হাওয়াইয়ের আদি বাসিন্দারা কখনোই একজন নাগরিক হিসাবে তাদের জাতীয় ভূখন্ডের উপর তাদের সার্বভৌমত্বের জন্মগত অধিকার  সরাসরি মার্কিন যুক্তরাষ্ট্রের হাতে ছেড়ে দেয়নি, না হাওয়াই রাজপরিবারের মাধ্যমে না কোনো গণদাবী বা গণভোটের মাধ্যমে"।

1941 থেকে 1944 সাল পর্যন্ত দ্বিতীয় বিশ্বযুদ্ধের সময়কালও হাওয়াই অঞ্চল ইতিহাসের একটা পর্ব, যখন দ্বীপপুঞ্জটিকে সামরিক আইনের অধীনে আনা হয়। এসময় অসামরিক সরকার বিলুপ্ত করে একজন সামরিক রাজ্যপাল (governor) নিযুক্ত করা হয়।

প্রেক্ষাপট
----------

ঐতিহাসিক জনসংখ্যা| বছর | জন. | ±% |
| --- | --- | --- |
| 1900 | ১,৫৪,০০১ | —     |
| 1910 | ১,৯১,৮৭৪ | +২৪.৬% |
| 1920 | ২,৫৫,৮৮১ | +৩৩.৪% |
| 1930 | ৩,৬৮,৩০০ | +৪৩.৯% |
| 1940 | ৪,২২,৭৭০ | +১৪.৮% |
| 1950 | ৪,৯৯,৭৯৪ | +১৮.২% |
| Source: 1900–1950; |

1893 সালের জানুয়ারীতে রানী লিলি উওকালানিকে ক্ষমতাচ্যুত করার পরে , নিরাপত্তা কমিটি হাওয়াইয়ের অস্থায়ী সরকার প্রতিষ্ঠা করে এবং হাওয়াইকে দ্রুত মার্কিন যুক্তরাষ্ট্রের সঙ্গে সংযুক্ত করার প্রক্রিয়া শুরু করে। রাষ্ট্রপতি বেঞ্জামিন হ্যারিসনের সঙ্গে একটি সংযুক্তি চুক্তি নিয়ে আলোচনার জন্য লোরিন এ. থার্স্টনের নেতৃত্বে একটি কমিশনকে ওয়াশিংটন ডিসিতে পাঠানো হয়। রাজকুমারী ভিক্টোরিয়া কা ইউলানির নেতৃত্বে একটি প্রতিনিধিদলও এই ক্ষমতাদখলের প্রতিবাদ করতে এবং সংযুক্তির বিরুদ্ধে ক্ষমতাসীনদের সমর্থন আদায় করতে ওয়াশিংটন যান।

রাষ্ট্রপতি হ্যারিসন এবং থার্স্টন কমিশন সংযুক্তিকরণের একটি চুক্তি স্বাক্ষর করেন, যা অনুমোদনের জন্য মার্কিন সেনেটে পাঠানো হয়। সেনেট এটি অনুমোদন করার আগে, 1893 সালের মার্চ মাসে  গ্রোভার ক্লিভল্যান্ড দায়িত্ব  গ্রহণ করেন । নতুন রাষ্ট্রপতি ছিলেন সাম্রাজ্যবাদ বিরোধী এবং তিনি এইভাবে সংযুক্তিরও তীব্র বিরোধী। তিনি চুক্তিটি পযালোচনা থেকে  সরিয়ে দেন আর হাওয়াই রাজতন্ত্রের ক্ষমতাহরণ সংক্রান্ত ঘটনাগুলির উপর একটি সংসদীয় তদন্তের নির্দেশ দেন। কমিটির প্রাথমিক অনুসন্ধানের উপর ভিত্তি করে লিলি উওকালানিকে রানী হিসাবে পুনঃপ্রতিষ্ঠিত করার সুপারিশ করেন। কিন্তু  তাঁর নিজের দলও এই সিদ্ধান্ত ভালো ভাবে নেয়নি। তখনকার মতো হাওয়াইয়ের অভ্যন্তরীণ বিষয়ে হস্তক্ষেপ না করার নীতি নেওয়া হয়। সংসদ বিস্তারিত তদন্তের পরে মর্গান রিপোর্ট পেশ করে। এতে বলা হয় যে ক্ষমতাদখলের সময় হাওয়াইতে কর্তব্যরত মার্কিন সৈন্যদল সম্পূর্ণ নিরপেক্ষ ছিল এবং মার্কিন সেনাবাহিনী এই ঘটনার সঙ্গে জড়িত নয়।

অস্থায়ী সরকার হাওয়াই প্রজাতন্ত্র প্রতিষ্ঠার জন্য একটি সাংবিধানিক সম্মেলন আহ্বান করেন। থার্স্টনকে দেশের প্রথম রাষ্ট্রপতি হওয়ার আহ্বান জানানো হয়েছিল কিন্তু তিনি উদ্বিগ্ন ছিলেন যে তার আগ্রাসী ব্যক্তিত্ব সংযুক্তির পথে অন্তরায় হয়ে উঠতে পারে। শীর্ষ আদালতের প্রাক্তন বিচারপতি এবং রানী লিলি উওকালানির বন্ধু, ঘোরতর রক্ষণশীল সানফোর্ড বি. ডোল নতুন সরকারের প্রথম এবং একমাত্র রাষ্ট্রপতি হিসেবে নির্বাচিত হন।

নৌ কৌশলবিদ আলফ্রেড থায়ের মাহানের মতে ফিলিপাইনে স্পেন-আমেরিকার যুদ্ধের জন্য হাওয়াইয়ের কৌশলগত অবস্থান এটিকে আমেরিকান স্বার্থের পক্ষে বিশেষভাবে গুরুত্বপূর্ণ করে তোলে।এটি এবং জাপান সাম্রাজ্য দ্বীপগুলির নিয়ন্ত্রণ দখল করে নেবে এই আশঙ্কা, হাওয়াইয়ের সংযুক্তির প্রবক্তাদের শক্তিশালী করেছিল। 1898-এর 4ঠা জুলাই, মার্কিন সংসদ হাওয়াইকে মার্কিন যুক্তরাষ্ট্রে সংযুক্ত করার জন্য একটি যৌথ প্রস্তাব পাস করে। প্রস্তাবটি সাধারণভাবে নিউল্যান্ডস প্রস্তাব নামে পরিচিত (সাংসদ ফ্রান্সিস নিউল্যান্ডস এর নামানুসারে )। তিন দিন পরে রাষ্ট্রপতি ম্যাককিনলে স্বাক্ষর করে এটিকে আইনে পরিনত করেন এবং 1898 এর 12ই আগস্ট,  তারিখে তা কার্যকর হয়।

হাওয়াই রাষ্ট্রের সার্বভৌমত্ব মার্কিন যুক্তরাষ্ট্রের কাছে হস্তান্তর উপলক্ষে একটি অনুষ্ঠান 12ই আগস্ট  হনলুলুতে ইওলানি প্রাসাদের ধাপে অনুষ্ঠিত হয় যেখানে হাওয়াইয়ের পতাকা নামিয়ে সেখানে আমেরিকার পতাকা তোলা হয়।

হাওয়াইতে সরকারী জমির ব্যবস্থাপনা ও নিষ্পত্তির বিষয়ে কী কী নতুন আইনের প্রয়োজন তা পর্যালোচনা করার জন্য এবং দ্বীপগুলিতে সরকারের একটি কাঠামো তৈরি করার জন্য একটি পাঁচ সদস্যের কমিশন গঠনের সংস্থানও প্রস্তাবটি প্রদান করে। এর সদস্যরা ছিলেন সানফোর্ড বি. ডোল (যিনি প্রস্তাবের শর্তাবলী অনুযায়ী, হাওয়াইয়ের রাষ্ট্রপতি হিসাবে তাঁর পূর্বের ক্ষমতা ধরে রেখেছিলেন), ওয়াল্টার এফ. ফ্রিয়ার (যিনি একইভাবে হাওয়াইয়ের শীর্ষ আদালতের বিচারক রয়ে যান), এবং সেইসঙ্গে মার্কিন সেনেটর শেলবি এম. কুলোম (সাধারণতন্ত্রী-ইলিনয় কেন্দ্র থেকে), জন টি. মরগান (গণতন্ত্রী-আলাবামা কেন্দ্র থেকে), ও প্রতিনিধি রবার্ট আর. হিট্ (সাধারণতন্ত্রী-ইলিনয় কেন্দ্র থেকে)। কমিশনের চূড়ান্ত প্রতিবেদনটি আলোচনার জন্য সংসদে জমা দেওয়া হয়েছিল যে আলোচনা এক বছরেরও বেশি সময় ধরে চলেছিল। অনেক দক্ষিণপন্থী সাংসদ ও সেনেট সদস্য হাওয়াইতে একটি নির্বাচিত আঞ্চলিক সরকার প্রতিষ্ঠার বিষয়ে আপত্তি উত্থাপন করেন, কারণ এটি একটি "অ-শ্বেতাঙ্গ" সংখ্যাগরিষ্ঠ জনসংখ্যার অঞ্চলকে একটি রাজ্যে হিসেবে অন্তর্ভুক্তির পথ খুলে দেবে। এটা এমন একটা সময় যখন কঠোর "জিম ক্রো আইন "যা সমস্ত নাগরিক সুবিধাগুলিতে  জাতিগত পৃথকীকরণ বাধ্যতামূলক করে তা আমেরিকার দক্ষিণ জুড়ে কার্যকর ছিল।

জৈব আইন (Organic Act)
---------------------

1900 সালের গোড়ার দিকে সংসদ হাওয়াই অঞ্চলে একটি সরকার তৈরীর জন্য একটি আইন পাস করে, যা 1900 সামের 30শে এপ্রিল রাষ্ট্রপতি উইলিয়াম ম্যাক্‍কিনলে স্বাক্ষর করে আইনে পরিণত করেন। এই জৈব আইন হাওয়াইয়ের রাজ্যপালের দপ্তর প্রতিষ্ঠা করে । মার্কিন সংসদের পরামর্শ এবং সম্মতিতে মার্কিন যুক্তরাষ্ট্রের রাষ্ট্রপতি অঞ্চলটির রাজ্যপাল নিয়োগ করতেন। রাষ্ট্রপতি সময়ের আগেই তাঁদের অপসারণ না করলে তাঁদের দায়িত্বকালীন মেয়াদ হত চার বছর করে।

### অঞ্চলটির রাজ্যপালদের তালিকা

* সানফোর্ড বি ডোল , সাধারণতন্ত্রী , (1900-1903)

* জর্জ আর. কার্টার , সাধারণতন্ত্রী, (1903-1907)

* ওয়াল্টার এফ. ফ্রিয়ার , সাধারণতন্ত্রী, (1907-1913)

* লুসিয়াস ই. পিনখাম , গণতন্ত্রী , (1913-1918)

* চার্লস জে. ম্যাক্‍কার্থী , গণতন্ত্রী, (1918-1921)

* ওয়ালেস আর. ফ্যারিংটন , সাধারণতন্ত্রী, (1921-1929)

* লরেন্স এম. জুড , সাধারণতন্ত্রী, (1929-1934)

* জোসেফ বি. পয়েন্টডেক্সটার , গণতন্ত্রী, (1934-1942)

* ইনগ্রাম এম. স্টেনব্যাক , গণতন্ত্রী, (1942-1951)

* ওরেন ই. লং , গণতন্ত্রী, (1951-1953)

* স্যামুয়েল ওয়াইল্ডার কিং , সাধারণতন্ত্রী, (1953-1957)

* উইলিয়াম এফ কুইণ , সাধারণতন্ত্রী, (1957-1959)

জৈব আইনটি হাওয়াই অঞ্চলে একটি  দ্বিকক্ষ বিশিষ্ট  আইনসভাও তৈরি করে, যার নিম্নকক্ষ প্রতিনিধি পরিষদ এবং উচ্চ কক্ষ, সেনেট , যার সদস্যরা জনপ্রিয় ভোটে নির্বাচিত হন।

রাষ্ট্রপতি কর্তৃক সংসদের সাংবিধানিক "পরামর্শ এবং সম্মতি" নিয়ে প্রধান বিচারপতির নেতৃত্বে একাধিক বিচারপতি/বিচারকের নিয়ে একটি আঞ্চলিক শীর্ষ আদালত, এবং আরো কয়েকটি আপিল আদালতও নিযুক্ত করা হয়।

এই আইনটি অন্যান্য বেশ কয়েকটি যুক্তরাষ্ট্রীয় অঞ্চলের মতো মার্কিন যুক্তরাষ্ট্রের সংসদে একজন ভোটদানের অধিকারহীন ক্ষমতাপ্রাপ্তপ্রাপ্ত প্রতিনিধিরও সংস্থান রাখে, যাঁর দপ্তর সহ মার্কিন যুক্তরাষ্ট্রের প্রতিনিধি পরিষদের সদস্যদের অন্যান্য সব অধিকার ও সুযোগ-সুবিধাই ছিল।

### সংসদীয় প্রতিনিধিবর্গ

মার্কিন প্রতিনিধি পরিষদে প্রতিনিধিত্ব একজন ভোটদানের অধিকারহীন প্রতিনিধির প্রতিনিধিত্বের মধ্যেই সীমাবদ্ধ ছিল।

* রবার্ট উইলিয়াম উইলকক্স (1900-1903)

* জোনা কুহিও কালানিয়ানা ওলে (1903-1922)

* হেনরি আলেকজান্ডার বাল্ডউইন (1922)

* উইলিয়াম পল জ্যারেট (1923-1927)

* ভিক্টর স্টিউয়ার্ট কালেওয়ালোহা হিউস্টন (1927-1933)

* লিঙ্কন লয় ম্যাক্‍ক্যান্ডলেস (1933-1935)

* স্যামুয়েল ওয়াইল্ডার কিং (1935-1943)

* জোসেফ রাইডার ফ্যারিংটন (1943-1954)

* মেরি এলিজাবেথ প্রুয়েট ফ্যারিংটন (1954-1957)

* জন অ্যান্থনি বার্নস (1957-1959)

পর্যটন শিল্প
------------

হাওয়াইয়ের পর্যটন শিল্প শুরু হয় 1882 সালে  যখন উইলিয়াম ম্যাটসন প্রতিষ্ঠিত ম্যাটসন নেভিগেশন কোম্পানি  সান ফ্রান্সিসকো এবং হাওয়াইয়ের মধ্যে পণ্য বহনকারী জাহাজ চালানো শুরু করে। তার এই যানগুলি তাকে হাওয়াইতে ছুটি কাটাতে উৎসাহী মূল মার্কিন ভূখণ্ডের পর্যটকদের আনার মতো যাত্রীবাহী স্টিমশিপ কিনতে উৎসাহিত করে।

ম্যাটসনের নৌবহরে ছিল এসএস উইলহেলমিনা, যা ছিল আটলান্টিক রুটে প্রচলিত পরিশেবা প্রদানকারী সেরা  যাত্রীবাহী জাহাজগুলির সঙ্গে প্রতিদ্বন্দ্বীতা করার যোগ্য। 1920-র দশকের শেষের দিকে আমেরিকার ধনীতম পরিবারগুলিতে হাওয়াইয়ে অবকাশ যাপনের আগ্রহ বৃদ্ধির সঙ্গে সঙ্গে, ম্যাটসন এসএস মারিপোসা, এসএস  মন্টেরি এবং এসএস লুরলাইনকে (অনেক লুরলাইনের মধ্যে একটি) তাঁর নৌবহরে যুক্ত করেন।

ম্যাটসন নেভিগেশন কোম্পানি হনলুলুতে রাজবাড়ির মাঠের কাছে দুটি রিসর্ট হোটেল চালাত। ওয়াইকীকীতে  প্রথম (এবং প্রথমদিকে কিছু সময়ের জন্য একমাত্র) হোটেল ছিল মোয়ানা হোটেল যা 1901 সালে শুরু হয়। ওয়াইকীকীতে প্রথম হোটেল হওয়ায় হোটেলটিকে "ওয়াইকীকীর রানী" নামে ডাকা হয়। 1920 সালে ওয়েলসের যুবরাজ এডওয়ার্ড (যিনি কিনা যুক্তরাজ্যের ভবিষ্যত রাজা অষ্টম এডওয়ার্ড) অতিথি হিসেবে থাকার সময় হোটেলটি আন্তর্জাতিক স্তরে পরিচিতি পায়।

1927 সালে, বিলাসবহুল রয়্যাল হাওয়াইয়ান হোটেল ব্যবসা শুরু করে। এই হোটেল চলতি কথায় "প্রশান্ত মহাসাগরের গোলাপী প্রাসাদ" নামে পরিচিত। দ্বিতীয় বিশ্বযুদ্ধের সময় রাষ্ট্রপতি ফ্রাঙ্কলিন ডি. রুজভেল্ট যখন হাওয়াই সফর করতেন তখন হাওয়াইতে এটিই তাঁর পছন্দের বাসভবন ছিল।

সামরিক ঘাঁটি
------------

দখল করার পরে, মার্কিন যুক্তরাষ্ট্র হাওয়াইকে কৌশলগতভাবে মূল্যবান সামরিক সম্পদ হিসাবে ভাবতে থাকে। ম্যাককিনলি এবং তাঁর উত্তরসূরি মার্কিন প্রেসিডেন্ট থিওডোর রুজভেল্ট হাওয়াইতে সামরিক প্রভাব বর্ধিত করেন এবং বেশ কয়েকটি গুরুত্বপূর্ণ সামরিক ঘাঁটি স্থাপন করেন, যার কয়েকটি এখনও ব্যবহার করা হয়। 1906 সালের মধ্যে,  উপকূল বরাবর অনেকগুলো বন্দুকের ব্যাটারি লাগানো একটা ইস্পাতের দেয়ালের "ইস্পাত বলয়" নির্মাণের মাধ্যমে সমগ্র ওয়াহু দ্বীপটির উপকূলরেখা সুরক্ষিত করা হয়। 1911 সালে তৈরী হওয়া অল্প কয়েকটি টিকে থাকা ব্যাটারির মধ্যে একটির নাম ব্যাটারি র‍্যান্ডল্ফ। হাওয়াইয়ের যুক্তরাষ্ট্রীয় সেনা যাদুঘরটি এখন এই ব্যাটারির মধ্যে অবস্থিত।  

অঞ্চলটিতে বিভিন্ন স্থাপনার তালিকা:

* ম্যাককিনলে ছাউনি(স্থাপিত 1898)

* কামেহামেহা দুর্গ(স্থাপিত 1907)

* পার্ল বন্দর নৌঘাঁটি (স্থাপিত 1908)

* শ্যাফটার দুর্গ(স্থাপিত 1907)

* রুগার দুর্গ(স্থাপিত 1909)

* স্কোফিল্ড সেনানিবাস(স্থাপিত 1909)

* ব্যাটারি ক্লোসন (স্থাপিত 1911)

* ব্যাটারি ডুডলে (স্থাপিত 1911)

* ব্যাটারি র‍্যান্ডল্ফ (স্থাপিত 1911)

* দুর্গ ডি-রুসি (স্থাপিত 1915)

* হুইলার সেনা বিমানঘাঁটি (স্থাপিত 1922)

শিল্প বিস্ফোরণ ও "পাঁচ প্রধান"
------------------------------

মার্কিন যুক্তরাষ্ট্রের একটি অঞ্চল হওয়ায়, আখের খামারগুলি প্রচুর নতুন বিনিয়োগ পেতে থাকে। মূল ভূখন্ডস্থিত মার্কিন যুক্তরাষ্ট্রে পাঠানো আখের উপর আরোপিত শুল্ক থেকে ছাড় পাওয়ার ফলে খামার মালিকরা যন্ত্রপাতি, জমি ও শ্রমিকদের পিছনে আরও বেশি অর্থ ব্যয় করতে পারে। বর্ধিত মূলধনের ফলে উৎপাদন বৃদ্ধি পায়। রাজতন্ত্র-যুগের নিম্নলিখিত পাঁচটি সংস্থা এর ফলে লাভবান হয়, বহু লক্ষ ডলারের কংগ্লোমারেট সংস্থায় পরিণত হয় : ক্যাসেল অ্যান্ড কুক , আলেকজান্ডার অ্যান্ড বাল্ডউইন , সি. ব্রিউয়ার অ্যান্ড কোং. , আমেরিকান ফ্যাক্টরস (পরে অ্যামফাক), থিও এইচ. ডেভিস অ্যান্ড কোং। এই পাঁচটি কোম্পানি একসঙ্গে "পাঁচ প্রধান" হিসেবে হাওয়াইয়ের অর্থনীতিকে নিয়ন্ত্রন করে।

হাওয়াইয়ের আনারস
-----------------

আনারস রাজা নামে পরিচিত জেমস ডোল 1899 সালে হাওয়াইতে আসেন। তিনি ওয়াহিয়াওয়াতে জমি কিনে হাওয়াইয়ের প্রথম আনারসের বাগান পত্তন করেন। টিনজাত আনারস একটি জনপ্রিয় খাদ্য রপ্তানিদ্রব্য হয়ে উঠতে পারে বলে আত্মবিশ্বাসী ডল 1901 সালে তার প্রথম বাগানের কাছে একটি প্রক্রিয়াকরণ কেন্দ্রও তৈরি করেন। হাওয়াইয়ান আনারস কোম্পানির পত্তন হয়, পরে যার নাম বদলে ডোল ফুড কোম্পানির করা হয়। তার মুনাফা ফুলেফেঁপে ওঠার সঙ্গে সঙ্গে ডোল তাঁর ব্যবসা প্রসারিত করেন ও 1907 সালে হনলুলু নৌবন্দরের কাছে আইউইলেইতে একটি বড় প্রক্রিয়াকরণ কেন্দ্র নির্মাণ করেন।আইউইলেইর অবস্থানের কারণে তাঁর কাজকর্মের জন্যে শ্রমিক পেতে আরো সুবিধা হয়। আইউইলেইতে প্রক্রিয়াকরণ কেন্দ্রটি 1991 সাল পর্যন্ত চালু ছিল। ডোল নিজেকে অর্থনৈতিকভাবে দ্রুত বর্ধমান একটি শিল্পের সঙ্গে জড়িয়ে ফেলেন। আনারসের ক্রমবর্ধমান চাহিদার সঙ্গে তাল মিলিয়ে 1922 সালে ডোল পুরো লানাই দ্বীপটি কিনে নেন এবং হাওয়াইয়ের ক্রান্তীয় নিম্ন-গুল্মভূমিটিকে বিশ্বের বৃহত্তম আনারসের বাগানে রূপান্তরিত করেন। এরপর একটা দীর্ঘ সময়কাল ধরে, লানাই বিশ্বের মোট আনারসের 75% উৎপাদন করবে আর "আনারস দ্বীপ" হিসাবে অমর হয়ে উঠবে।

1930 সালের মধ্যে, হাওয়াই বিশ্বের আনারসের রাজধানী হয়ে ওঠে এবং আনারস উৎপাদন হাওয়াইয়ের দ্বিতীয় বৃহত্তম শিল্পে পরিণত হয়। দ্বিতীয় বিশ্বযুদ্ধের পর হাওয়াইতে মোট আটটি আনারস কোম্পানি ছিল। বর্তমানে থাইল্যান্ড এবং অন্যান্য জায়গা থেকে আনারস আমদানি করা হয়; হাওয়াইতে বাণিজ্যিকভাবে খুব অল্পই চাষ করা হয়।

আন্তঃজাতি সম্পর্ক
-----------------

হাওয়াই অঞ্চলটির সবচেয়ে গুরুত্বপূর্ণ প্রশ্নগুলির মধ্যে একটি ছিল আন্তঃজাতি সম্পর্ক। আন্তঃজাতি বিবাহ মেনে নেওয়া হত এমনকী তা বেশ কাঙ্খিত ছিল। হাওয়াইয়ের অনেক আদিনিবাসী মহিলা অভিবাসী পুরুষদের বিবাহ করেন ও তাদের সম্প্রদায়ে যোগ দেন। 1898 সালের মধ্যে চীন, জাপান, ফিলিপাইন এবং পর্তুগাল থেকে আগত বাগান শ্রমিকরা হাওয়াইয়ের জনসংখ্যার প্রধান অংশ হয়ে ওঠেন। হাওয়াইয়ের খামারচর্চার সংস্কৃতিতে তাদের খামার করার অভিজ্ঞতার গুরুত্বপূর্ণ ভূমিকা আছে। যাতে তারা সবাই একে অপরকে বুঝতে পারে তাই হাওয়াইয়ের  পিডজিন  ভাষাটি এই খামারগুলিতেই তৈরি হয়।  বৌদ্ধধর্ম  এবং শিন্টোধর্ম ছড়িয়ে পড়ে ও বড় ধর্মে পরিণত হয়। ক্যাথলিকরা হাওয়াইয়ের বৃহত্তম খ্রিস্টান সম্প্রদায় হয়ে ওঠে।

### ম্যাসির মামলা

হাওয়াইয়ের আন্তঃজাতি সম্পর্ক 1931-এর 12-ই সেপ্টেম্বর জাতীয় আলোচনার কেন্দ্রে উঠে আসে, যখন থালিয়া ম্যাসি নাম্নী জনৈকা মার্কিন নৌ-আধিকারিকের স্ত্রী, মদ্যপ হয়ে পড়েন ও অভিযোগ করেছিন যে তাকে মারধর এবং ধর্ষণ করা হয়েছে। সেই রাতেই হনলুলু পুলিশ বিভাগ একটি গাড়ি থামিয়ে পাঁচজনকে আটক করে, যাদের সবাই খামারের কর্মী। আধিকারিকরা তাদের ম্যাসির হাসপাতালের শয্যার কাছে নিয়ে যায় যেখানে তিনি তাদের শনাক্ত করেন। যদিও তাদের সরাসরি জড়িত থাকার কোনো তথ্যপ্রমাণ ছিলনা, জাতীয় সংবাদপত্রগুলি হাওয়াইতে নৃশংস স্থানীয়দের শ্বেতাঙ্গ মহিলাদের শিকার করার জন্য ঘুরে বেড়ানোর নানান কাহিনী দ্রুত প্রচার করতে থাকে। প্রাথমিক বিচারে বিচারক কোনো রায়দান করতে ব্যর্থ হন। অভিযুক্তদের একজনকে পরে গুরুতরভাবে মারধর করা হয় এবং জোসেফ কাহাহাওয়াই নামের অন্য একজনকে খুন করা হয়। পুলিশ কাহাহাওয়াইয়ের খুনিদের ধরে: ম্যাসির স্বামী থমাস, মা গ্রেস ফোর্টস্কু এবং দুই নাবিক। বিখ্যাত ফৌজদারি আইনজীবী ক্লারেন্স ড্যারো তাদের পক্ষে সওয়াল করেন। এক স্থানীয় বিচারক তাদের দোষী সাব্যস্ত করেন এবং দশ বছরের জন্য কঠোর শ্রমের সাজা দেন। আদালতের শাস্তিরতে ক্ষিপ্ত হয়ে এই অঞ্চলের শ্বেতাঙ্গ নেতারা ও সংসদেরর 103 জন সদস্য এই অঞ্চলের উপর সামরিক আইন জারি করার হুমকি সমন্বিত একটি চিঠিতে স্বাক্ষর করেন। এটি রাজ্যপাল লরেন্স এম. জুডকে প্রত্যেকের শাস্তিকে তাঁর কার্যনির্বাহী কক্ষে এক ঘন্টাকালীন শাস্তিতে কমিয়ে আনার জন্য চাপ দেয়। হাওয়াইয়ের বাসিন্দারা হতবাক হয়ে যান এবং পুরো আমেরিকা হাওয়াইয়ের জাতিগত বৈচিত্র্য সম্পর্কে তাদের পূর্ব ধারনার পুনর্বিবেচনা করতে থাকে। "স্থানীয়" শব্দটি (হাওয়াইয়ের অ-ককেশীয় জনসংখ্যা) ম্যাসি ট্রায়ালের মধ্যে দিয়েই প্রোথিত করা হয়।

সামরিক আইন
----------

পার্ল বন্দর আক্রমণ এবং দ্বিতীয় বিশ্বযুদ্ধে আমেরিকার অংশগ্রহণের পর, 1941 থেকে 1944 সাল পর্যন্ত অঞ্চলটির রাজ্যপাল জোসেফ পয়েনডেক্সটার এবং ইনগ্রাম স্টেনব্যাক সামরিক আইন ঘোষণা করে নিজেদের প্রশাসনিক ছেড়ে দেন । অঞ্চলটির সংবিধান স্থগিত হওয়ার সঙ্গে সঙ্গে আইনসভা এবং শীর্ষ আদালতও অনির্দিষ্টকালের জন্য স্থগিত হয়ে যায়। হাওয়াইয়ের সমস্ত অধিবাসীর উপর সামরিক আইন প্রযুক্ত হয়। সামরিক সরকার গঠনের বেশিরভাগটাই মেজর জেনারেল ইউএস আর্মি জজ অ্যাডভোকেট জেনারেলের কর্পস দ্বারা সম্পন্ন হয়েছিল , যিনি সামরিক অ্যাটর্নি জেনারেল হয়েছিলেন। জেনারেল ওয়াল্টার শর্ট 1941এর 7ই ডিসেম্বর নিজেকে সামরিক রাজ্যপাল নিযুক্ত করেন। তিনি হাওয়াইয়ের নিয়ন্ত্রণ গ্রহণ করেন এবং ইওলানি প্রাসাদ থেকে শাসনকার্য পরিচালনা করেন , যা দ্রুত ব্যারিকেড এবং পরিখা দিয়ে ঘিরে ফেলা হয়। 17 ডিসেম্বর তাঁকে অব্যাহতি দেওয়া হয় এবং পার্ল বন্দর আক্রান্ত হওয়ার আগে সম্ভব্য আক্রমণ মোকাবিলার ক্ষেত্রে দুর্বল প্রস্তুতি নেওয়ার দায়ে তাঁর বিরুদ্ধে দায়িত্ব পালনে অবহেলার অভিযোগ আনা হয়।

সামরিক আইনের অধীনে, হাওয়াইয়ের অধিবাসীদের জীবনের প্রতিটি ক্ষেত্র সামরিক রাজ্যপালের নিয়ন্ত্রণে চলে আসে। তাঁর সরকার ছয় বছরের উর্ধ্বে সমস্ত বাসিন্দাদের আঙুলের ছাপ সংরক্ষণ করে, ব্ল্যাকআউট এবং কার্ফু আরোপ করে, খাবার এবং গ্যাসোলিন জ্বালানীর বরাদ্দ নিয়ন্ত্রণ করে, সংবাদ এবং গণমাধ্যম সেন্সর করে , সমস্ত চিঠিপত্র সেন্সর করে, মদ নিষিদ্ধ করে, ব্যবসার সময় নির্দিষ্ট করে দেয় এবং যানচলাচল ও বিশেষ আবর্জনা সংগ্রহ ব্যবস্থার পরিচালনা করে। সামরিক রাজ্যপালের আইনগুলোকে সেনাপতির আদেশ বলা হতো। তা লঙ্ঘন মানেই সামরিক ট্রাইব্যুনালে  কোনো আবেদনের সুযোগ ছাড়াই শাস্তি ।

সেই সময়ের ছদ্ম-অ্যাটর্নি জেনারেল অ্যান্থনী বিভিন্ন তথ্য প্রদান করেন। একজন নিযুক্ত গণতন্ত্রী(sic), "বয়স্ক এবং দুর্বল"  পয়েনডেক্সটারকে বিভিন্নভাবে বিভ্রান্ত করে ক্ষমতা সমর্পণের দিকে ঠেলে দেওয়া হয়। অ্যান্টনি আঙ্গুলের ছাপ সংরক্ষণের কথা উল্লেখ করেন না; গ্যাসোলিনের বরাদ্দ নিয়ন্ত্রণের বিযয়টি মেনে নেন কিন্তু খাদ্যের ক্ষেত্রে তা করেন না(দ্বিতীয়টি এখানে মূল ভূখণ্ডের চেয়ে অন্যরকম হয়েছে); এবং মদের পারমিট এবং মূল্য বাবদ সামরিক বাহিনী কীভাবে দারুন মুনাফা অর্জন করেছে তা দেখিয়ে মদের উপর নিষেধাজ্ঞার কথা অস্বীকার করে।

সামরিক সরকার সেনাপতির আদেশ ক্রম 91 দ্বারা কর্মসংস্থানের স্থিতাবস্থা চালু করে; এবং সাক্ষী এবং বিচারকদের প্রয়োজন হয় এরকম আদালতের ওপর নিষেধাজ্ঞা জারি করে। যানচলাচলের নিয়ম লঙ্ঘনের জন্য জালে ঘেরা কারাগারে থাকার শাস্তি নির্ধারিত হচ্ছে বলে শোনা যায় এবং সামরিক আদালত কর্তৃক অসামরিক ব্যক্তিদের বিরুদ্ধে পক্ষপাতিত্বমূলক আচরণের প্রমাণ পাওয়া যায়। যুক্তরাষ্ট্রীয় সামরিক দপ্তর, বিচার দপ্তর এবং অভ্যন্তরীণ দপ্তরের মধ্যে একটি ঘোড়দৌড়ের সূত্রপাত হয়, যাতে মাঝের জন মধ্যস্থতাকারী বা পরিবর্তনশীল ভূমিকা পালন করছিল। প্রশান্ত মহাসাগরীয় কমান্ড স্বায়ত্তশাসিতভাবে কাজ না করলে অবশ্যই এটিকে যুদ্ধ মনে হত। 

গ্লকনার এবং সেইফার্টের মামলা, আসলে দুই আটক, স্বাভাবিকীকৃত জার্মান, সেনাবাহিনীর হেবিয়াস কর্পাস স্থগিত হওয়ার পরীক্ষা করে। 1943 সালের আগস্টে, সামরিক আইনের দ্বিতীয় বছরে মার্কিন জেলা জজ মেটজ্‍গার কেন এই দুজনকে কোনো অভিযোগ ছাড়াই আটক করা হয়েছে এবিষয়ে জেনারেল রিচার্ডসনকে সাবপোয়েন করেন। জেনারেল সেনাপতির আদেশ ক্রম 31 অনুসারে, একজন সামরিক কর্মীর বিরুদ্ধে অভিযোগ আনার জন্য সার্ভারকে গ্রেপ্তার করাতে পারতেন, কিন্তু তার পরিবর্তে সমন এড়ানোর জন্য মার্শালকে মারধর করান।  সামরিক শক্তির নিহিত পতন এড়িয়ে বন্দীদের হাওয়াইয়ের বাইরে ছেড়ে আসা হয়, ।

সামরিক রাজ্যপালদের তালিকা:

* ওয়াল্টার সি. শর্ট (1941)

* ডেলোস সি. এমন্স (1941-1943)

* রবার্ট সি. রিচার্ডসন জুনিয়র (1943-1944)

1954 সালের গণতান্ত্রিক বিপ্লব
-----------------------------

মূল নিবন্ধ: Hawaii Democratic Revolution of 19541954 সালের গণতান্ত্রিক বিপ্লব এক অহিংস বিপ্লব যা সাধারণ ধর্মঘট , বিক্ষোভ এবং অন্যান্য নানা ধরনের আইন অমান্য আন্দোলনের মাধ্যমে সংঘটিত হয়। 1954 সালের আঞ্চলিক নির্বাচনের মাধ্যমে  বিপ্লব তার পূর্ণতা পায় যখন আইনসভায় হাওয়াই সাধারণতান্ত্রিক দলের ক্ষমতার আকস্মিক অবসান ঘটে। তারা নির্বাচনে গদি হারায় এবং হাওয়াইয়ের গণতান্ত্রিক দলের সদস্যরা সেই জায়গায় আসে।

হাওয়াই 7
---------

ঘটনাপ্রবাহ যে সময় সাধারণতান্ত্রিক দলেকে ক্ষমতাচ্যুত করার  দিকে এগোচ্ছিল, ঠান্ডা যুদ্ধের আবহ সেসময় জোরদার আর মার্কিন যুক্তরাষ্ট্র তখন দ্বিতীয় রক্তিম আতঙ্কের মধ্যে দিয়ে যাচ্ছে। এফবিআই সেসময় আইএলডব্লিউইউ আর হাওয়াইয়ের কমিউনিস্ট দলের  ওপর স্মিথ আইন প্রয়োগ করে এবং 1951 সালের 28শে আগস্ট,  সকাল 6:30য় একযোগে অভিযান চালিয়ে কয়েকজনকে গ্রেপ্তার করে, যাঁরা পরবর্তীকালে হাওয়াই 7 নামে পরিচিতি পান। দুই বছর ধরে চলা বিচার প্রক্রিয়ায় তাদের দোষী সাব্যস্ত করা হয়। অবশেষে 1958 সালে হাওয়াই 7 কে মুক্তি দেওয়া হয়:

* জ্যাক হল

* জন রেইনেকে

* কোজি আরিয়োশি

* জ্যাক কিমোতো

* জিম ফ্রিম্যান

* চার্লস ফুজিমোতো

* এইলিন ফুজিমোতো

রাজ্যের স্বীকৃতি
----------------

'প্রথম বিশ্বযুদ্ধের সময় হাওয়াইয়ের আনুগত্য প্রমাণিত হয়েছে' এই যুক্তির উপর ভিত্তি করে 1919 সালে কুহিও কালানিয়ানাওলে হাওয়াইকে রাজ্যের মর্যাদা দেওয়া জন্য প্রথম সংসদীয় বিলটির প্রস্তাব করেন। এটি অগ্রাহ্য করা হয়, এবং হাওয়াইকে রাজ্যের মর্যাদা দেওয়ার প্রস্তাবগুলি 1920-র দশকে বিস্মৃতির আতলে চাপা পড়ে যায় কারণ দ্বীপপুঞ্জের শাসকরা মনে করতেন যে হাওয়াই একটি অঞ্চল থেকে গেলে চিনি খামারের মালিকদের  স্বার্থ আরও ভালভাবে রক্ষিত হবে। জোন্স-কস্টিগান সংশোধনীর পর, স্যামুয়েল ওয়াইল্ডার কিং কর্তৃক 1935 সালের মে মাসে  রাজ্যের মর্যাদাদান সংক্রান্ত আরেকটি বিল কক্ষে উত্থাপন করা হয়েছিল কিন্তু এটি ভোটাভুটির জন্য আনা হয়নি, যার মূল কারণ ফ্রাঙ্কলিন ডি. রুজভেল্ট নিজে হাওয়াইকে রাজ্যের মর্যাদাদানের তীব্র বিরোধিতা করেন। এছাড়াও "চরম দক্ষিণপন্থী" সাধারণতান্ত্রিকরা সমস্ত পরিষদ নিয়ন্ত্রণ করছিলেন, আর তারা অ-শ্বেতাঙ্গ সাংসদদের স্বীকার করতে প্রস্তুত ছিলেন না।

1940 সালের নির্বাচনের সঙ্গে রাজ্যের মর্যাদালাভের প্রশ্নটিও ব্যালটে অন্তর্ভুক্ত করা হয় আর এভাবেই হাওয়াইয়ে বিষয়টি প্রচারের ফিরে আসে। অঞ্চলটির দুই-তৃতীয়াংশ ভোটদাতা যুক্তরাষ্ট্রে যোগদানের পক্ষে মত দেন। দ্বিতীয় বিশ্বযুদ্ধের পর রাজ্যের মর্যাদালাভের দাবি আরও জোরদারভাবে ফিরে আসে। এমনকি, যুক্তরাষ্ট্রের মূল ভূখণ্ডের কিছু রাজ্যও এই দাবি সমর্থন করে। রাজ্যের মর্যাদালাভের দাবির স্বপক্ষে স্পষ্ট যুক্তিগুলি ছিল এরকম:

* হাওয়াই তার নিজস্ব রাজ্যপাল নির্বাচন করার ক্ষমতা চায়।

* হাওয়াই রাষ্ট্রপতি নির্বাচনে অংশগ্রহণের অধিকার চায়।

* করদাতা হিসাবে তারাও সংসদে তাদের প্রতিনিধির ভোটদানের অধিকার চায়।

* হাওয়াই দ্বীপপুঞ্জই যুদ্ধের প্রথম ধাক্কাটা সহ্য করেছে।

* জাপানি সহ হাওয়াইয়ের সকল অ-শ্বেতাঙ্গ জনগণ ইউরোপের যুদ্ধক্ষেত্রে লড়াই করে তাদের আনুগত্য প্রমাণ করেছে।

* হাওয়াইয়ের 90% মানুষ মার্কিন যুক্তরাষ্ট্রের নাগরিক। এদের বেশিরভাগের জন্মও মার্কিন যুক্তরাষ্ট্রে।

হনলুলু পুলিশ বিভাগের এক প্রাক্তন অফিসার জন এ. বার্নস , 1956 সালে সংসদে হাওয়াইয়ের প্রতিনিধি নির্বাচিত হন। একজন গণতন্ত্রী হিসেবে বার্নস শেতাঙ্গদের সমর্থন ছাড়াই মূলত জাপানি, ফিলিপিনো এবং হাওয়াইয়দের অপ্রতিরোধ্য সমর্থনে জয়ী হন। তার নির্বাচন রাজ্যের মর্যাদালাভের দাবির আন্দোলনে একটি গুরুত্বপূর্ণ বিষয়। ওয়াশিংটন ডিসিতে পৌঁছে বার্নস সংসদে উপস্থিত নেতাদের এবং বিভিন্ন রাজ্যের রাজ্যপালদের  সমর্থন আদায়ের মাধ্যমে রাজনৈতিক কৌশল তৈরি করতে শুরু করেন। বার্নসের সবচেয়ে গুরুত্বপূর্ণ কৃতিত্ব ছিল জেমস ইস্টল্যান্ড এবং জন স্পার্কম্যানের মতো চরম দক্ষিণপন্থীদের লাগাতার বিরোধিতা সত্ত্বেও সেনেটের সংখ্যাগরিষ্ঠ দলের নেতা লিন্ডন বি. জনসন (গণতন্ত্রী, টেক্সাস কেন্দ্র থেকে) একথা বোঝাতে পারা যে হাওয়াই রাজ্যের মর্যাদা পেতে প্রস্তুত।

1959 সালের মার্চ মাসে, সংসদের উভয় কক্ষ হাওয়াই অন্তর্ভুক্তি আইন পাস করে এবং মার্কিন প্রেসিডেন্ট ডোয়াইট ডি. আইজেনহাওয়ারের স্বাক্ষরের মাধ্যমে তা আইনে পরিনত হয়।  1959 সালের 27 জুন হাওয়াইয়ের বাসিন্দাদের হাওয়াই রাজ্যের মর্যাদালাভের প্রস্তাবের ব্যাপারে মত দিতে বলে একটি গণভোট অনুষ্ঠিত হয়। হাওয়াই রাজ্যের মর্যাদালাভের স্বপক্ষে 94.3% ভোট পড়ে ও গণভোটে তা বিপুলভাবে পাস হয়। অবশেষে ২১শে আগস্ট, হনুলুলু জুড়ে গির্জার ঘণ্টাধ্বনির মধ্যে দিয়ে ঘোষণার করা হয় যে হাওয়াই একটি মার্কিন রাজ্য।

* 
* 
* 

* 

* 

* 

* 

* 

* 
* 
* 
* 
* 
* 
* 

* 
* 
* 

1. ↑  Forstall, Richard L. (সম্পাদক)। Population of the States and Counties of the United States: 1790–1990 (পিডিএফ) (প্রতিবেদন)। United States Census Bureau। পৃষ্ঠা 2–3। সংগ্রহের তারিখ মে ১৮, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)